Nege dood ná skietery op kampusOmstanders vertroos mekaar by die kampus. Foto: AP Ten minste nege mense is dood en talle gewond, nadat ŉ 26-jarige man Donderdag op ŉ groep studente op ŉ kollege-kampus in Oregon in die VSA losgebrand het. Die man het verskeie vuurwapens by hom gehad toe hy een van die klaskamers van die Umpqua-gemeenskapskollege binnegestap en lukraak op die studente en ŉ onderwyser begin skiet het. Volgens ooggetuies het die man daarop aangedring om te weet wat hulle geloof was, voordat hy hulle geskiet het. Die skieter, wat intussen as Chris Harper Mercer geïdentifiseer is, is kort daarna in ŉ skietery met die polisie doodgeskiet. President Barack Obama het ná die voorval tydens ŉ nuuskonferensie gevra dat die land se vuurwapen-beheermaatreëls hersien word.